Πρόγραμμα βελτίωσης ενεργειακής απόδοσης ορεινών τουριστικών καταλυμάτων
Αίτηση συμμετοχής στο Πρόγραμμα «Βελτίωση της ενεργειακής απόδοσης ορεινών τουριστικών καταλυμάτων»
Η επιχείρηση να λειτουργεί νόμιμα διαθέτοντας το κατάλληλο αδειοδοτικό έγγραφο, σύμφωνα με την κείμενη νομοθεσία και την ασκούμενη δραστηριότητά της.
Η επιχείρηση να έχει ιδρυθεί/συσταθεί έως την 31.12.2023.
Να δραστηριοποιείται στην Ελληνική επικράτεια και να δηλώσει ως τόπο/τόπους για την υλοποίηση των ενεργειών της παρούσας δράσης. Στην αίτηση χρηματοδότησης δηλώνεται υποχρεωτικά η Περιφέρεια στην οποία θα πραγματοποιηθεί το ΕΣ.
Να μην είναι προβληματική επιχείρηση σύμφωνα με τα οριζόμενα στο άρθρο 2 σημείο 18 του Κανονισμού ΕΕ 651/2014 συμπεριλαμβανομένων των τυχόν συνδεδεμένων με αυτή επιχειρήσεων. Κάθε επιχείρηση, κατά την υποβολή της αίτησης στο Πρόγραμμα υποβάλλει Υπεύθυνη Δήλωση ορκωτού λογιστή ότι με βάση τις οικονομικές καταστάσεις δεν είναι προβληματική υπό την έννοια του σημείου 18 του άρθρου 2 του ΓΑΚ, , καθώς και ενιαίο πιστοποιητικό δικαστικής φερεγγυότητας. Να μην εκκρεμεί, κατά την υποβολή της αίτησης ΕΣ, διαδικασία ανάκτησης ενισχύσεων σε βάρος της επιχείρησης, συμπεριλαμβανομένων και των τυχόν συνδεδεμένων με αυτή επιχειρήσεων (αρχή Deggendorf). Κάθε επιχείρηση, κατά την υποβολή της αίτησης στο Πρόγραμμα, οφείλει να δηλώνει ότι δεν έχει λάβει οποιαδήποτε κρατική ενίσχυση για την οποία έχει κινηθεί η διαδικασία του προηγούμενου εδαφίου καθώς και βεβαίωση οφειλών από την αρμόδια Δ.Ο.Υ
Να υποβάλει μία (1) και μοναδική επενδυτική πρόταση ανά Α.Φ.Μ. στην παρούσα Δράση καθ’ όλη τη διάρκεια ισχύος της παρούσας Πρόσκλησης (παρέχεται η δυνατότητα για αναβάθμιση σε περισσότερα από ένα κτίρια/ κτιριακές μονάδες εντός της ίδιας Περιφέρειας στη ίδια αίτηση (ΑΦΜ), αρκεί να είναι διακριτά τα στοιχεία του κάθε κτιρίου/ κτιριακής μονάδας στην πρόταση).
Να δεσμευτεί με υπεύθυνη δήλωση ότι οι δαπάνες που περιλαμβάνονται στη συγκεκριμένη αίτηση χρηματοδότησης δεν έχουν χρηματοδοτηθεί, ενταχθεί και δεν θα υποβληθούν προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή ενωσιακούς πόρους.
Να μην συντρέχουν λόγοι αποκλεισμού του άρθρου 40 του ν. 4488/2017
Να διαθέτει ή να δεσμευθεί με υπεύθυνη δήλωση ότι μέχρι την ολοκλήρωση της δράσης/ επένδυσης θα μεριμνήσει για τις κατάλληλες υποδομές και υπηρεσίες με σκοπό την ελαχιστοποίηση των εμποδίων και τη διευκόλυνση της πρόσβασης σε αυτές, όπου αυτό είναι απαραίτητο και αναγκαίο, ατόμων με αναπηρία, σύμφωνα με τα προβλεπόμενα στο άρθ. 7 του Κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1083/2006. Ως υποδομές νοούνται τόσο οι κτιριακές υποδομές, όσο και οι ηλεκτρονικές εφαρμογές που απευθύνονται στο πελατειακό κοινό (π.χ. ιστοσελίδες και λοιπές ηλεκτρονικές εφαρμογές, όπως ηλεκτρονικά σημεία πληροφόρησης ή/και εξυπηρέτησης κ.λπ.).
Να υπάρχει ιδιοκτησία ή παραχώρηση χρήσης ή μίσθωση ή νόμιμη σύσταση επικαρπίας επί του ακινήτου για χρονικό διάστημα τουλάχιστον ίσο με το χρονικό διάστημα που απαιτείται ώστε να αποσβεστεί η επένδυση, καθώς και δήλωση του ιδιοκτήτη με την οποία βεβαιώνει ότι: (α) έχει λάβει γνώση και συμφωνεί με την υποβολή της πρότασης από τον υποψήφιο Δικαιούχο, (β) συμφωνεί με την εκτέλεση των προτεινόμενων εργασιών για τη βελτίωση της ενεργειακής απόδοσης. Η ιδιοκτησία, η μίσθωση, η σύσταση επικαρπίας ή η παραχώρηση χρήσης θα πρέπει να τεκμηριώνεται με το αίτημα υπαγωγής στη Δράση και μόνο εφόσον στο ΕΣ περιλαμβάνονται κτιριακές παρεμβάσεις και δαπάνες
Η σχεδιαζόμενη πράξη πρέπει να πληροί το χαρακτήρα κινήτρου και για τον σκοπό αυτό δεν πρέπει να έχει γίνει έναρξη εργασιών του υπό ενίσχυση ΕΣ πριν από την υποβολή της αίτησης χρηματοδότησης από τους δικαιούχους στο πλαίσιο της παρούσας Πρόσκλησης, η οποία θα πρέπει να περιέχει όλα τα απαραίτητα στοιχεία της παρ. 2 του άρθρου 6 του ΓΑΚ. Σε αντίθετη περίπτωση, το σύνολο του σχεδίου καθίσταται μη επιλέξιμο προς χρηματοδότηση. Η Έναρξη Εργασιών επένδυσης ορίζεται στο άρθρο 2 σημείο 23 του Κανονισμού (ΕΕ) 651/2014 (βλέπε ορισμό του όρου στον Πίνακα Επεξήγησης Γενικών όρων και συντμήσεων).
Ως προς το σύνολο του έργου, όσο και τις επιμέρους ενέργειες, ισχύουν οι προϋποθέσεις σώρευσης που ορίζονται στο άρθρο 5 του Κανονισμού ενισχύσεων ήσσονος σημασίας (De minimis 2831/2023) και οι παρ. 2, 3, 5 του αρ. 8 του Γενικού Απαλλακτικού Κανονισμού 651/2014 και συγκεκριμένα: ● Ενισχύσεις ήσσονος σημασίας που χορηγούνται βάσει του Κανονισμού de minimis μπορούν να σωρεύονται με ενισχύσεις ήσσονος σημασίας που χορηγούνται βάσει του κανονισμού (ΕΕ) αριθ. 360/2012 της Επιτροπής μέχρι το ανώτατο όριο που καθορίζεται στον εν λόγω κανονισμό. Μπορούν να σωρεύονται με ενισχύσεις ήσσονος σημασίας που χορηγούνται βάσει άλλων κανονισμών για ενισχύσεις ήσσονος σημασίας μέχρι το σχετικό ανώτατο όριο που καθορίζεται στο άρθρο 3 παράγραφος 2 του Κανονισμού de minimis. ● Απαγορεύεται η σώρευση ενισχύσεων ήσσονος σημασίας με άλλες κρατικές ενισχύσεις για τις ίδιες επιλέξιμες δαπάνες ή με κρατικές ενισχύσεις για το ίδιο μέτρο χρηματοδότησης υψηλού κινδύνου, αν η σώρευση αυτή οδηγεί σε υπέρβαση της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση τα συγκεκριμένα δεδομένα κάθε περίπτωσης σε κανονισμό απαλλαγής κατά κατηγορία ή απόφαση που έχει εκδώσει η Επιτροπή. Οι ενισχύσεις ήσσονος σημασίας οι οποίες δεν χορηγούνται για συγκεκριμένες επιλέξιμες δαπάνες ή δεν μπορούν να αποδοθούν σε συγκεκριμένες επιλέξιμες δαπάνες μπορούν να σωρεύονται με άλλες κρατικές ενισχύσεις που χορηγούνται βάσει κανονισμού απαλλαγής κατά κατηγορία ή απόφασης που έχει εκδώσει η Επιτροπή. ● Όταν ενωσιακή χρηματοδότηση που υπόκειται σε κεντρική διαχείριση από τα θεσμικά όργανα, τους οργανισμούς, τις κοινές επιχειρήσεις ή άλλους φορείς της Ένωσης και δεν τελεί υπό τον άμεσο ή έμμεσο έλεγχο των κρατών μελών συνδυάζεται με κρατική ενίσχυση, για να εξακριβωθεί κατά πόσον τηρούνται τα όρια κοινοποίησης και οι μέγιστες εντάσεις ενίσχυσης ή τα μέγιστα ποσά ενίσχυσης, λαμβάνονται υπόψη μόνο οι κρατικές ενισχύσεις, με την προϋπόθεση ότι το συνολικό ποσό της δημόσιας χρηματοδότησης που χορηγείται για τις ίδιες επιλέξιμες δαπάνες δεν υπερβαίνει το πλέον ευνοϊκό ποσοστό χρηματοδότησης που καθορίζουν οι ισχύοντες κανόνες της ενωσιακής νομοθεσίας. Κατά παρέκκλιση, η συνολική δημόσια χρηματοδότηση για έργα που υποστηρίζονται από το Ευρωπαϊκό Ταμείο Άμυνας μπορεί να ανέρχεται έως τις συνολικές επιλέξιμες δαπάνες του έργου, ανεξάρτητα από το μέγιστο ποσοστό χρηματοδότησης που ισχύει στο πλαίσιο του εν λόγω ταμείου, υπό την προϋπόθεση ότι τηρούνται τα όρια κοινοποίησης και οι μέγιστες εντάσεις ενίσχυσης ή τα μέγιστα ποσά ενίσχυσης δυνάμει του ΓΑΚ. ● Οι ενισχύσεις με προσδιορίσιμες επιλέξιμες δαπάνες που απαλλάσσονται βάσει του παρόντος κανονισμού μπορούν να σωρευθούν: ● α) με οποιεσδήποτε άλλες κρατικές ενισχύσεις, εφόσον τα εν λόγω μέτρα αφορούν διαφορετικές προσδιορίσιμες επιλέξιμες δαπάνες· ● β) με οποιεσδήποτε άλλες κρατικές ενισχύσεις, όσον αφορά τις ίδιες επιλέξιμες δαπάνες, οι οποίες επικαλύπτονται πλήρως ή εν μέρει, μόνον αν η σώρευση αυτή δεν οδηγεί σε υπέρβαση της υψηλότερης έντασης ή του υψηλότερου ποσού ενίσχυσης που εφαρμόζονται στην ενίσχυση αυτή δυνάμει του ΓΑΚ.
Να έχει εκδοθεί το Πιστοποιητικό Ενεργειακής Απόδοσης (ΠΕΑ) του/ων κτιρίου/ων, που περιλαμβάνονται στο ΕΣ, για την αναβάθμιση κτιριακών υποδομών που εμπίπτουν στις διατάξεις του ν.4122/2013, και να προκύπτει από αυτό ότι επιτυγχάνεται από την υλοποίηση του ΕΣ ο Ενεργειακός Στόχος (ΕΝΣ).
Για την είσοδο και την αυθεντικοποίηση των ενδιαφερομένων στο gov.gr προκειμένου να εκδώσουν τις απαραίτητες υπεύθυνες δηλώσεις, είναι απαραίτητη η κατοχή κωδικών - διαπιστευτηρίων TaxisNet από τη Γενική Γραμματεία Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης.
Η διαδικασία αφορά στην ενεργειακή βελτίωση και απόδοση των ορεινών τουριστικών καταλυμάτων, μέσω της προμήθειας και της εγκατάστασης ενεργειακά αποδοτικού εξοπλισμού και συστημάτων εξοικονόμησης ενέργειας και υλοποιείται στο πλαίσιο του αντίστοιχου Προγράμματος.
Τελευταίο Κωδικοποιημένο Καταστατικό Εταιρείας
Εκτύπωση μέσω ΑΑΔΕ των ΚΑΔ της επιχείρησης.
Αναλυτικό Πιστοποιητικό Νόμιμης Εκπροσώπησης.
Ισολογισμός έτους ν-2 και ν-1 (σε περίπτωση επιχειρήσεων με βιβλία β’ κατηγορίας το έντυπο Ε3).
Τίτλος ιδιοκτησίας (για ιδιόκτητο ακίνητο)
Εκτύπωση Μητρώου Πραγματικών Δικαιούχων.
Μισθωτήριο συμβόλαιο μέσω ΑΑΔΕ (για την περίπτωση μίσθωσης).
Ενιαίο Πιστοποιητικό Δικαστικής Φερεγγυότητας.
Βεβαίωση οφειλών από την αρμόδια Δ.Ο.Υ., καθώς και οποιοδήποτε άλλο δικαιολογητικό κρίνει απαραίτητο ο Φορέας Υλοποίησης.
Σχετικό έγγραφο χαρακτηρισμού (ΦΕΚ) ν.3028/2002 (για τα παραδοσιακά-διατηρητέα κτίρια).
Υπεύθυνη Δήλωση σχετικά με τη σώρευση ενισχύσεων ήσσονος σημασίας.
Σε περίπτωση μισθωμένου κτιρίου: Υπεύθυνη Δήλωση ιδιοκτήτη ότι αποδέχεται το σύνολο των παρεμβάσεων που εντάσσονται στο Πρόγραμμα.
Σε περίπτωση συνδεδεμένων ή συνεργαζόμενων επιχειρήσεων υποβάλλεται διάγραμμα σύνδεσης και για κάθε μια εξ’ αυτών τα παρακάτω: (α) Τελευταίο Κωδικοποιημένο Καταστατικό, (β) Αποδεικτικό μετοχικής σύνθεσης (πχ πρακτικό τελευταίας Γ.Σ., μετοχολόγιο, κλπ.), (γ) Ισολογισμός έτους ν-2 και ν-1 (σε περίπτωση επιχειρήσεων με βιβλία β’ κατηγορίας το έντυπο Ε3), (δ) ΑΠΔ έτους ν-2 και ν-1.
Βεβαίωση (Υπεύθυνη Δήλωση) του λογιστή της επιχείρησης στην οποία να βεβαιώνεται ότι η επιχείρηση δεν είναι προβληματική παραθέτοντας τους σχετικούς δείκτες σύμφωνα με το σημείο 18 του αρ. 2 του του ΓΑΚ.
Πιστοποιητικό ενεργειακής απόδοσης σε σχέση με την αρχική ζήτηση πρωτογενούς ενέργειας και την εκτιμώμενη βελτίωση – αρ. 38α παρ. 6 ΓΑΚ.
Πρόγραμμα για τη βελτίωση της ενεργειακής απόδοσης ορεινών τουριστικών καταλυμάτων
Εξοικονομώ - ορεινά τουριστικά καταλύματα
Το Πρόγραμμα "Βελτίωση Ενεργειακής Απόδοσης Ορεινών Τουριστικών Καταλυμάτων" διευκολύνει την επίτευξη του εθνικού στόχου για τη βελτίωση της ενεργειακής απόδοσης στα ορεινά τουριστικά καταλύματα, με αποτέλεσμα τη μείωση της κατανάλωσης ενέργειας και των εκπομπών διοξειδίου του άνθρακα (CO2) και την επίτευξη καθαρότερου περιβάλλοντος.
Γενικός Απαλλακτικός Κανονισμός κατά κατηγορίες/ General Block Exemption Regulation-GBER
Κανονισμός για τις ενισχύσεις ήσσονος σημασίας 2023/2831 (de minimis)
Πρόγραμμα για την βελτίωση της ενεργειακής απόδοσης ορεινών τουριστικών καταλυμάτων.
Περί της ένταξης σε πρόγραμμα ή την υπαγωγή σε καθεστώτα ενίσχυσης, που χρηματοδοτούνται από ενωσιακούς ή εθνικούς πόρους.
Η αίτηση συμμετοχής συνοδεύεται από τα δικαιολογητικά του Παραρτήματος 5.
Κατά της απόφασης απόρριψης μπορεί να ασκηθεί ένσταση εντός προθεσμίας (7) ημερών.
Παραλαβή της αίτησης συμμετοχής υποψηφίου δικαιούχου φορέα
Αξιολόγηση της αίτησης του υποψήφιου δικαιούχου φορέα
Σύνταξη έκθεσης ολοκλήρωσης έργων από τον δικαιούχο φορέα
Αξιολόγηση/έλεγχος εκθέσεων ολοκλήρωσης έργων
Έγκριση έκθεσης ολοκλήρωσης έργων και έκδοση απόφασης έγκρισης της ολοκλήρωσης
Απόρριψη έκθεσης ολοκλήρωσης έργων και έκδοση απόφασης απόρριψης έκθεσης ολοκλήρωσης
Παραλαβή της αίτησης για κατάθεση πληρωμής
Έλεγχος και αξιολόγηση της αίτησης για κατάθεση πληρωμής
Έκδοση απόφασης έγκρισης κατάθεσης πληρωμής
Έκδοση απόφασης απόρριψης αίτησης για κατάθεση πληρωμής
Πραγματοποίηση χρηματοδότησης/καταβολή πίστωσης
Βελτίωση της ενεργειακής απόδοσης των ορεινών τουριστικών καταλυμάτων